|  |
| --- |
| PATVIRTINTAKlaipėdos lopšelio-darželio „Atžalynas“direktoriaus 2023 m. lapkričio 15 d. įsakymu Nr. V1-76 |
| PRITARTAKlaipėdos lopšelio-darželio „Atžalynas“2023 m. spalio 2 d. protokoliniu nutarimu (protokolas Nr. V3-2) |
| PRITARTAKlaipėdos miesto savivaldybės administracijos Švietimo skyriaus vedėjo 2023 m. lapkričio 10 d. įsakymu Nr. ŠV1-235 |

 **KLAIPĖDOS MIESTO LOPŠELIO-DARŽELIO ,,ATŽALYNAS“, 190433988**

 **2024-2026 METŲ STRATEGINIS PLANAS**

**VEIKLOS KONTEKSTAS**

Klaipėdos miesto lopšelio-darželio ,,Atžalynas“ 2024–2026 metų strateginis planas (toliau – Strateginis planas) parengtas, atsižvelgiant į šalies švietimo strategiją, Klaipėdos miesto savivaldybės strateginio planavimo dokumentus, švietimo būklę, Klaipėdos miesto lopšelio-darželio „Atžalynas“ (toliau – Įstaiga) bendruomenės poreikius ir Įstaigos veiklą kontroliuojančių institucijų nurodymus.

Įgyvendinus Strateginį planą, bus užtikrinama ikimokyklinio ir priešmokyklinio ugdymo programų įgyvendinimo kokybė, laiduojamas Įstaigai skiriamų valstybinių mokymo lėšų 4 ugdymo valandoms finansuoti, savivaldybės biudžeto ir įmokų už maitinimo paslaugas lėšų tikslingas panaudojimas. Strateginiame plane numatytos lėšos bus skiriamos darbuotojų darbo užmokesčiui ir kvalifikacijos tobulinimui, socialinio draudimo įmokoms, Įstaigos pastato išlaikymui ir komunalinėms paslaugoms (elektra, šiukšlių išvežimas ir kt.), vaikų maitinimui, remonto darbams, prekėms ir paslaugoms. Būtent šie veiksniai ir lemia Įstaigos planuojamus pokyčius, reikalauja į ateitį nukreiptų planingų sprendimų.

Vadovaujantis Klaipėdos miesto savivaldybės (toliau – Savivaldybė) 2021–2030 metų strateginiu plėtros planu, patvirtintu Klaipėdos miesto savivaldybės tarybos 2021 m. gegužės 27 d. sprendimu Nr. T2-135 „Dėl Klaipėdos miesto savivaldybės 2021–2030 metų strateginio plėtros plano patvirtinimo“, Klaipėdos miesto savivaldybės 2023–2027 metų veiklos prioritetais, patvirtintais Klaipėdos miesto savivaldybės tarybos 2023 m. liepos 27 d. sprendimu Nr. T2-215 „Dėl Klaipėdos miesto savivaldybės 2023–2027 metų veiklos prioritetų patvirtinimo“, 2024 metų veiklos prioritetais švietimo srityje, patvirtintais Klaipėdos miesto savivaldybės administracijos Švietimo skyriaus vedėjo 2023 m. rugsėjo  13 d. įsakymu Nr. ŠV1-199 „Dėl 2024 metų veiklos prioritetų (tęstinių) švietimo srityje patvirtinimo“, Įstaiga 2024–2026 metais planuoja įgyvendinti šiuos prioritetus:

1. Mokomųjų dalykų turinio integralumas, ugdant mokinių (vaikų) dalykines ir asmenines kompetencijas.
2. Mokinių pasiekimų ir veiksmingos švietimo pagalbos įvairių gebėjimų mokiniams (vaikams) teikimo gerinimas, taikant mokinio (vaiko) pažangos matavimo sistemą.
3. Duomenų analize ir įsivertinimu pagrįstos švietimo turinio ir vadybos kokybės užtikrinimas, kuriant savivaldos, socialinės partnerystės ir vadovų lyderystės darną.

Suformuotos 8 ikimokyklinio ir 2 priešmokyklinio ugdymo grupės. Ugdymo paslaugos teikiamos 190 vaikų, įgyvendinamos 4 neformaliojo vaikų švietimo programos, kurias 100 % lanko visi vaikai. Teikiama pagalba 14 turinčių vidutinių arba didelių specialiųjų ugdymosi poreikių vaikų. Įveikiant vaikų kalbos ir kalbėjimo sutrikimus, logopedo pagalba teikiama 46 vaikams.

Siekiant užtikrinti ugdymo paslaugų kokybę, šiuolaikinius reikalavimus atitinkančią saugią ir sveiką aplinką, Įstaigoje būtina spręsti šias problemas: atlikti įstaigos patalpų palangių remontą, kanalizacijos vamzdynų remontą įstaigos rūsyje, atnaujinti baldus 2 grupėse, minkštą inventorių, įrengti 4 lauko pavėsines, 2 ikimokyklinio ugdymo grupėse įsigyti informacinių ir komunikacinių technologijų, lauko veikloms skirtų sportinių įrengimų, įrengti mechaninę ištraukiamąją ventiliaciją virš šiluminių paviršių, įsigyti elektrinę keptuvę.

Strateginioplano įgyvendinime dalyvaus 28 pedagoginiai darbuotojai (direktorius, direktoriaus pavaduotojas ugdymui, logopedas, 17 ikimokyklinio, 4 priešmokyklinio, 1 meninio, 3 neformalaus ugdymo mokytojai) ir 22 nepedagoginis darbuotojas (direktoriaus pavaduotojas, raštinės administratorius, specialistas, sandėlininkas, kiemsargis, valytojas, darbininkai, virėjai, mokytojų padėjėjai, auklėtojų padėjėjai). 11 pedagogų darbo stažas yra daugiau nei 15 metų. 100 % jų įgiję aukštąjį išsilavinimą. 6 pedagogai atestuoti vyr. mokytojo, 3 mokytojo, 14 metodininko ir 2 eksperto kvalifikacijos kategorijoms.

1. **TIKSLAS. Užtikrinti kokybišką ikimokyklinio ir priešmokyklinio ugdymo proceso organizavimą.**

Siekiant šio tikslo, svarbu užtirtinti kokybišką ugdymą (si), teikti savalaikę informacinę, konsultacinę, kvalifikacijos tobulinimo pagalbą, didinančią švietimo veiksmingumą, sudaryti sąlygas kokybiškam maitinimo organizavimui, švietimo pagalbos vaikams teikimui.

Tikslo įgyvendinimo pažanga matuojama pagal lentelėje pateiktus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2023-ųjų metų faktas | 2024-ųjų metų | 2025-ųjų metų | 2026-ųjų metų |
| --- | --- | --- | --- | --- |
| 1. Vykdomos ugdymo programos atitinka valstybės nustatytus reikalavimus ir Klaipėdos miesto gyventojų poreikius, procentais | 100 | 100 | 100 | 100 |
| 2. Pedagogų, tobulinusių kvalifikaciją, dalis nuo bendro pedagogų skaičiaus, procentais | 100 | 100 | 100 | 100 |
| 3. Vaikų, dalyvavusių pažintiniuose-edukaciniuose ir saviraiškos renginiuose, dalis nuo bendro vaikų skaičiaus, procentais | 100 | 100 | 100 | 100 |
| 4. Per metus organizuotų edukacinių-kultūrinių renginių ir projektų skaičius, vienetais | 75 | 78 | 80 | 99 |
| 5. Vaikų maitinimo paslaugos atitinka teisės aktų nustatytus reikalavimus, procentais | 100 | 100 | 100 | 100 |
| 6. Vaikų, kuriems suteikta logopedinė pagalba, dalis nuo bendro vaikų skaičiaus, procentais | 29 | 35 | 35 | 35 |

**01. TIKSLĄ ĮGYVENDINANtys UŽDAVINIAI IR PRIEMONĖS:**

**01.01. Uždavinys. Sudaryti sąlygas ugdytis ir gerinti ugdymo proceso kokybę.** Įgyvendinant šį uždavinį bus vykdomos šios priemonės:

*01.01.01. Priemonė. Ugdymo proceso ir aplinkos užtikrinimas:*

Vykdant šią priemonę, bus sudarytos galimybės siekti kokybiško: ugdymo proceso užtikrinimo (190 ugdytinių), ikimokyklinio ir priešmokyklinio ugdymo programų įgyvendinimo, veiksmingo, tikslingo gaunamų valstybės, savivaldybės, tėvų įmokų už paslaugas ir paramos lėšų panaudojimo. Šia priemone planuojamos lėšos 50 įstaigos darbuotojams (50,5 etato) darbo užmokesčiui, socialiniam draudimui, Įstaigos pastato išlaikymui komunalinėms paslaugoms, prekėms įsigyti.

*01.01.02. Priemonė. Darbuotojų kvalifikacijos tobulinimas ir atestacijos vykdymas.*

Vykdant šią priemonę, bus sudarytos galimybės Įstaigos darbuotojams (vidutiniškai 5 dienas per metus) tobulinti kvalifikaciją ir 2 pedagogams atestuotis per trejus metus, vadovaujantis Savivaldybės administracijos Švietimo skyriaus vedėjo patvirtinta atestacijos programa. Patobulinti bendravimo ir bendradarbiavimo įgūdžius, pagerinti mokytojų kompetencijas projektų kūrime, įgyvendinti sklaidos turinį laimėjus Nacionalinės agentūros Švietimo mainų paramos fondo projektus: „Erasmus+“ 2022-KA122-SCH-220705C2 „Atsigręžkime į gamtą: netradiciniai ugdymo metodai darželyje“ ir „Erasmus+“ 2023-1-LT01-KA122-SCH-000147355 „Kompiuterinio raštingumo tobulinimas“.

*01.01.03. Priemonė. Vaikų pažinimo ir saviraiškos poreikių tenkinimas.*

Vykdant šią priemonę, bus sudarytos sąlygos vaikų užimtumui, veiklos įvairovei, gebėjimų, interesų, saviraiškos poreikių tenkinimui pagal Įstaigoje įgyvendinamas 4 neformaliojo vaikų švietimo programas: ikimokyklinio ir priešmokyklinio amžiaus dailės terapija, dailės eksperimentai, judesio išraiška ir fizinis aktyvumas; dalyvavimas ilgalaikiuose tęstiniuose tarptautiniuose projektuose: „Aš ir mano draugas turim savo šalį“, „Langas į Lietuvą“, „Kartu paskaitykim knygelę“, „Išgirsti slapčiausią gamtos kalbą“; nacionalinėse akcijose ir iniciatyvose: „Tolerancijos diena“, „Atmintis gyva“, „Darom“; dalyvavimas respublikiniuose projektuose ir konkursuose: „Lietuvos mažųjų žaidynės 2024“, „Žalioji palangė“, „Žaliasis raštingumas 2024“, „Mažieji mokslininkai“, „Tėvyne, tau gražiausi žodžiai“, „Šimtmečio vaikai 2024“, „Senolių skrynią pravėrus“, „Miklūs piršteliai - graži kalbelė“, „Kosmosas - žemė - žmogus“, „Žiemos linksmybės“, „Pagalvių mūšis“, „Ried ratai, ried ratukai“, „Širdelė Lietuvai“, „Nykštukų bėgynės 2023“, „Burbulų menas“, „Kartu sukurkime Margutį“, „Duonelės kelias“, „Lino kelias“; dalyvavimas miesto renginiuose: Mažųjų žvaigždučių „Vilties“ bėgimas, „Vaidinimų kraitelė“, „Su vaikyste ant bangos“, „Vaikystės pasakų taku“, „Aš - smalsus tyrėjas“, prevencinės smurto ir patyčių programos: „Zipio draugai“, „Kimochis“.

**01.02. Uždavinys. Teikti papildomas paslaugas**. Įgyvendinant šį uždavinį bus vykdomos šios priemonės:

*01.02.01. Priemonė. Kokybiško vaikų maitinimo organizavimas.*

Vykdant šią priemonę, bus sudarytos sąlygos 190 įstaigos ugdytinių teikti sveikatai palankų, šviežią, šiltą, vietoje pagamintą maistą. Bus organizuojamas 3 kartų maitinimas. Maisto gamyba bus vykdoma Geros higienos praktikos, Lietuvos HN15:2005 „Maisto higiena“ reikalavimus atitinkančioje virtuvėje. Maisto gaminimui bus užtikrinamas saugių ir sveikų produktų teikimas, atitinkantis maisto saugos reikalavimus. Priemonė finansuojama iš tėvų įmokų už maitinimo paslaugą Savivaldybės tarybos nustatyta tvarka. Planuojama, kad 2024 m. 50 % mokesčio už maitinimą lengvata bus taikoma 25 vaikams. Vadovaujantis Lietuvos Respublikos socialinės paramos mokiniams įstatymu Nr. X-686 nuo 2023 m. rugsėjo 1 d. nemokamais pietumis maitinti 40 priešmokyklinės grupės vaikų, planuojama 2024-2026 m. nemokami pietūs bus skirti 40 priešmokyklinės grupės vaikų.

*01.02.02. Priemonė. Švietimo pagalbos vaikui teikimas.*

Vykdant šią priemonę, bus teikiama kokybiška specialioji (logopedinė) pagalba 46 Įstaigos ugdytiniams, turintiems kalbos vystymosi raidos, kalbos ir kalbėjimo bei komunikacijos sutrikimų. Įstaigoje kasmet daugėja vaikų, turinčių kalbos ir komunikacijų sutrikimų, todėl 1 logopedo etato nepakanka ir sunkiai tenkinamas visų vaikų, kuriems reikalinga ši pagalba poreikis. Taip pat vykdant šią priemonę, bus teikiama kokybiška mokytojo padėjėjo (2,5 etato) pagalba 14 ugdytinių, turinčių didelius ir vidutinius specialiuosius poreikius. Taip pat Įstaigoje daugėja ir vaikų, turinčių elgesio, socialinių ir psichologinių sutrikimų. Planuojama, kad pedagoginę psichologinę pagalbą teiks psichologų komanda Klaipėdos pedagoginėje psichologinėje tarnyboje.

1. **TIKSLAS. Pozityvios emocinės aplinkos įstaigoje kūrimas.**

Siekiant šio tikslo, bus siekiama, kad Įstaigos ugdymo sąlygos ir aplinka atitiktų higienos reikalavimus.

Tikslo įgyvendinimo pažanga matuojama pagal lentelėje pateiktus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2023-ųjų metų faktas | 2024-ųjų metų | 2025-ųjų metų | 2026-ųjų metų |
| --- | --- | --- | --- | --- |
| 1. Vykdomi teisės aktų nustatyti higienos reikalavimai, procentais | 100 | 100 | 100 | 100 |
| 2. Atnaujintų ugdymo patalpų skaičius, vienetais | 2 | 2 | 2 | 2 |
| 3. Įsigyta bituminės dangos, kv. m.  | 120 | - | 120 | 120 |
| 4. Įsigyta sportinio inventoriaus, vienetais | 4 | 4 | 3 | 3 |
| 5. Įsigyta vaikiškų baldų, vienetais | – | 50 | 50 | 60 |
| 6. Įsigyta informacinių ir komunikacinių technologijų, vienetais  | 2 | 6 | 3 | 4 |
| 7. Renovuotų komunikacijos sistemų skaičius, vienetais | – | 1 | 1 | 1 |

**02. Tikslą ĮGYVENDINANtys uždaviniai ir priemonės:**

 **02.01. Uždavinys. Gerinti Įstaigos ugdymo sąlygas ir aplinką.** Įgyvendinant šį uždavinį bus vykdomos šios priemonės:

*02.01.01.**Priemonė.**Kontroliuojančių institucijų reikalavimų vykdymas.*

Vykdant šią priemonę, bus įvykdyti kontroliuojančių institucijų nurodymai. 2024 m. įstaigoje bus atliktas vidaus patalpų palangių remontas (už 17,0 tūkst. Eur, kanalizacijos vamzdynų remontas įstaigos rūsyje (25,0 tūkst. Eur.), įsigyta nauja mechaninė ištraukiamoji ventiliacija virš šiluminių paviršių virtuvėje (2,500Eur).

*02.01.02. Priemonė. Aplinkos renovavimas.*

Vykdant šią priemonę, 2024 m. bus atliktas ir įvykdytas įstaigos vidaus patalpų palangių remontas, kanalizacijos vamzdynų remontas įstaigos rūsyje. 2025 m. bus atliktas visos ventiliacinės sistemos remontas (už 40,0 tūkst. Eur), įsigyti 2 patalpų kondicionieriai grupėse (už 2,0 tūkst. Eur.) 2025 m. koridorių ir lauko įėjimų remontas (už 20,0 tūkst. Eur.) 2026 m. 8 grupių lubų remontas (18,0 tūkst. Eur).

**02.02. Uždavinys. Pritaikyti Įstaigos aplinkas švietimo reikmėms.** Įgyvendinant šį uždavinį bus vykdomos šios priemonės:

*02.02.01. Priemonė. Lauko įrengimų, inventoriaus ir baldų grupėse atnaujinimas.*

Vykdant šią priemonę, bus užtikrinta estetiška, funkcionali saugi ugdymosi aplinka, atnaujinti baldai, lauko įrengimai. 2024 m. planuojama atnaujinti baldus lopšelio grupių miegamuosiuose (už 5,0 tūkst. Eur). 2025 m. planuojama įsigyti lauko žaidimų įrangos komplektus: „STEAM manipuliacinių sienelių labirintas“ ir „Kliūčių ruožas“ (už 9,0 tūkst. Eur).

2025 m. bus įrengta 120 m3 nauja bituminė danga krepšinio aikštelei (už 13,0 tūkst. Eur), numatoma įsigyti 4 stacionarias lauko pavėsines (už 14,0 tūkst. Eur)

*02.02.02. Priemonė. Naujausių technologijų ir priemonių įsigijimas.*

Vykdant šią priemonę, bus įsigytos šiuolaikinius ugdymo (si) reikalavimus atliepiančios informacinės-komunikacinės technologijos ir priemonės. 2024 m. numatoma įsigyti 4 kompiuterius, 2 interaktyvias lentas ikimokyklinėse ugdymo grupėse (už 7,0 tūkst. Eur). 2025 m. planuojama įsigyti 2 interaktyvius stalus „SMART“ (už 4,0 tūkst. Eur.), interaktyvių ugdymo priemonių komplektą (už 8,0 tūkst. Eur). 2025 m. planuojama įsigyti dauginimo aparatą, daugialypės terpės projektorių, 2 laboratorines įrangas priešmokyklinukams (už 12,0 tūkst. Eur).

**STRATEGINIO PLANO PRIEDAS.** 2024-2026 metų Strateginio plano tikslų, uždavinių, priemonių, priemonių išlaidų ir produktų kriterijų suvestinė, 4 lapai.

Direktorė Rasa Žemgulienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strateginio plano

priedas

**KLAIPĖDOS MIESTO LOPŠELIO-DARŽELIO ,,ATŽALYNAS“, 190433988**

**2024–2026 METŲ STRATEGINIO PLANO**

**TIKSLŲ, UŽDAVINIŲ, PRIEMONIŲ, PRIEMONIŲ IŠLAIDŲ IR PRODUKTO KRITERIJŲ SUVESTINĖ**

 **1 lentelė**

(tūkst. Eur)

| Veiklos plano tikslo kodas | Uždavinio kodas | Priemonės kodas | Pavadinimas | Priemonės požymis | Asignavimų valdytojo kodas | Vykdytojas (skyrius / asmuo) | Finansavimo šaltinis | Asignavimai 2023-iesiems metams | Lėšų poreikis 2024-iesiems metams | 2025-ųjų metų lėšų projektas | 2026-ųjų metų lėšų projektas | **Produkto kriterijaus** |
| --- | --- | --- | --- | --- | --- | --- | --- | --- | --- | --- | --- | --- |
| Pavadinimas | planas |
| 2024-ieji metai | 2025-ieji metai | 2026-ieji metai |
| **01** | **Tikslas Užtikrinti kokybišką ugdymo proceso organizavimą** |
| **01** | **01** | Sudaryti sąlygas ugdytis ir gerinti ugdymo proceso kokybę |
| **01** | **01** | **01** | Ugdymo proceso ir aplinkos užtikrinimas |   |   | Direktorius |  SB | 557,60 | 557,60 | 557,60 | 557,60 | Ugdomų vaikų skaičius, vnt. | 190 | 190 | 190 |
| SB(VB) | 358,70 | 358,70 | 358,70 | 358,70 | Dirbančių pedagogų skaičius, vnt. | 28 | 28 | 28 |
|  |  |  |  |  | Dirbančių nepedagoginių darbuotojų skaičius vnt. | 22 | 22 | 22 |
| **Iš viso:** | **916,30** | **916,30** | **916,30** | **916,30** | Išlaikomų pastatų skaičius, vnt. | 1 | 1 | 1 |
| **01** | **01** | **02** | Darbuotojų kvalifikacijos tobulinimas ir atestacijos vykdymas |  |  | Direktoriaus pavaduotojai   | SB | 1,2 | 1,4 | 1,4 | 1,4 | Išklausytų kvalifikacijos tobulinimo renginių skaičius, vnt. | 115 | 120 | 120 |
| Darbuotojų, tobulinusių kvalifikaciją, skaičius, vnt. | 34 | 35 | 36 |
| SB(VB) | 1,6 | 1,6 | 1,6 | 1,6 | Besiatestuojančių pedagogų skaičius, vnt. | 0 | 2 | 1 |
| **Iš viso:** | **2,8** | **3,0** | **3,0** | **3,0** |  |  |  |  |
| **01** | **01** | **03** | Vaikų pažinimo ir saviraiškos poreikių tenkinimas  |   |   | Direktoriaus pavaduotojai  | SB(VB) | 5,0 | 5,0 | 5,0 | 5,0 | Dalyvavusių vaikų skaičius, vnt. | 190 | 190 | 190 |
|  |  |  |  |  | Organizuotų renginių skaičius, vnt.  | 78 | 80 | 99 |
| **Iš viso:** | **5,0** | **5,0** | **5,0** | **5,0** |  |  |  |  |
| **01** | **01** | **Iš viso uždaviniui:** | **924,10** | **924,30** | **924,30** | **924,30** |   |   |   |   |
| **01** | **02** | Teikti papildomas paslaugas |
| **01** | **02** | **01** | Kokybiško vaikų maitinimo organizavimas  |   |   | Direktorius |  SB | 10,50 | 10,50 | 12,50 | 12,50 | Maitinamų vaikų skaičius, vnt. | 190 | 190 | 190 |
| Patvirtintas virėjų etatų skaičius, vnt. | 3 | 3 | 3 |
| SB (SP) | 123,70 | 130,20 | 130,20 | 130,20 | Įsigytų virtuvės įrengimų skaičius, vnt.  | 1 | 1 | 1 |
| SB | 9,7 | 3,5 | 5,0 | 6,0 |  |  |  |  |
| **Iš viso:** | **143,90** | **140,70** | **147,7** | **147,7** |  |  |  |  |
| **01** | **02** | **02** | Švietimo pagalbos vaikui teikimas |   |  | Direktorius,Logopedas,  | SB  | 31,0 | 31,20 | 35,0 | 35,0 | Vaikų, kuriems teikta pagalba, skaičius, vnt | 46 | 46 | 46 |
| SB(VB) | 31,0 | 31,0 | 31,0 | 31,0 | Nustatytas pagalbos specialistų etatų skaičius, vnt. | 1 | 1 | 1 |
| **Iš viso:** | **62,0** | **62,2** | **66,0** | **66,0** |  |  |  |  |
| **01** | **02** | **Iš viso uždaviniui:** | **205,90** | **202,90** | **213,7** | **213,7** |   |   |   |   |
| **01** | **Iš viso tikslui:** | **1130,0** | **1127,20** | **1138,0** | **1138,0** |   |   |   |   |
| **02** | **Tikslas Užtikrinti sveiką, saugią ir šiuolaikinius ugdymo(si) reikalavimus atliepiančią aplinką**  |
| **02** | **01** | Gerinti Įstaigos ugdymo sąlygas ir aplinką |
| **02** | **01** | **01** | Kontroliuojančių institucijų reikalavimų vykdymas  |   |   | Direktorius, direktoriaus pavaduotojas |  SB | 15,0 | 7,0 | 10,0 | 10,0 | Vidaus palangių remontas, procentais | 100 | 100 | 100 |
| Pakeistų durų skaičius, vnt.  | 12 | 12 | 12 |
| Santechnikos vamzdynų atnaujinimas, procentais | 100 | 100 | 100 |
| **Iš viso:** | 15,0 | 7,0 | 10,0 | 10,0 |  |  |  |  |
| **02**  | **01** | **02** | Aplinkosrenovavimas |   |   | Direktorius,Savivaldybės administracija | SB  |  |  |  |  | Atliktas ventiliacinės sistemos remontas, procentais | 100 | 100 | 100 |
| Įsigytų kondicionierių skaičius, vnt. | 2 | 2 | 2 |
| Atnaujintų įėjimų skaičius, vnt | 0 | 5 | 5 |
| Atnaujintų grupių lubų skaičius, vnt | 2 | 2 | 2 |
| **Iš viso:** |  |  |  |  |  |  |  |  |
| **02** | **01** | **Iš viso uždaviniui:** | 15,0 | 7,0 | 10.0 | 10,0 |    |   |   |
| **02** | **02** | Pritaikyti Įstaigos aplinkas švietimo reikmėms |  |  |
| **02** | **02** | **01** | Lauko įrengimų, inventoriaus ir baldų grupėse atnaujinimas |  |  | Direktoriaus pavaduotojai | SB | 17,0 | 7,0 | 5,0 | 5,0 | Pakeistos bituminės lauko dangos plotas, kv. m. | - | 120 | 120 |
| Atnaujintų lauko pavėsinių skaičius, vnt. | 1 | 4 | 4 |
| Atnaujintų baldų skaičius, vnt. | 50 | 50 | 60 |
| Įsigytų lauko žaidimų įrengimų skaičius, vnt. | 4 | 3 | 3 |
| **Iš viso:** | 17,0 | 7,0 | 5,0 | 5,0 |  |  |  |  |
| **02** | **02** | **02** | Naujausių technologijų ir metodinių priemonių įsigijimas |  |  | Direktoriaus pavaduotojai | SB | 2,0 | 2,0 | 2,0 | 2,0 | Nupirktų kompiuterių skaičius, interaktyvios lentos, vnt | 6 | 6 | 6 |
| Įsigytų interaktyvių stalų „SMART“, ugdymo priemonių komplektų skaičius, vnt. | 3 | 3 | 3 |
| Įsigytų dauginimo aparatų, daugialypės terpės projektorių skaičius, vnt. | 2 | 2 | 2 |
| Nupirktos laboratorinės įrangos priešmokyklinukams skaičius, vnt. | 2 | 2 | 2 |
| SB(VB) |  |  |  |  |  |  |  |  |
| **Iš viso:** | 2,0 | 2,0 | 2,0 | 2,0 |  |  |  |  |
| **02** | **02** | **Iš viso uždaviniui:**  | **19,0** | **9,0** | **7,0** | **7,0** |  |
| **02** | **Iš viso tikslui:** | **34,0** | **16,0** | **17,0** | **17,0** |   |   |   |   |
| **01** | **Iš viso veiklos planui:**  | **1164,00** | **1143,20** | **1155,00** | **1155,00** |   |

 **2 lentelė**

| **Finansavimo šaltiniai** | Asignavimai 2023-iesiems metams | Lėšų poreikis 2024-iesiems metams | 2025-ųjų metų lėšų projektas | 2026-ųjų metų lėšų projektas |
| --- | --- | --- | --- | --- |
| **SAVIVALDYBĖS LĖŠOS, IŠ VISO:** | **1164,0** | **1143,2** | **1155,00** | **1155,0** |
| Savivaldybės biudžeto lėšos **SB** | 644,0 | 616,7 | 628,5 | 628,5 |
| Apyvartos lėšų likutis **SB(L)** | 0,0 | 0,0 | 0,0 | 0,0 |
| Savivaldybės biudžeto apyvartos lėšos ES finansinės paramos programų laikinam lėšų stygiui dengti **SB(ESA)** | 0,0 | 0,0 | 0,0 | 0,0 |
| Savivaldybės aplinkos apsaugos rėmimo specialiosios programos lėšos **SB(AA)** | 0,0 | 0,0 | 0,0 | 0,0 |
| Savivaldybės aplinkos apsaugos rėmimo specialiosios programos lėšų likutis **SB(AAL)** | 0,0 | 0,0 | 0,0 | 0,0 |
| Specialiosios programos lėšos (pajamos už atsitiktines paslaugas) **SB(SP)** | 123,7 | 130,2 | 130,2 | 130,2 |
| Valstybės biudžeto specialiosios tikslinės dotacijos lėšos **SB(VB)** | 396,30 | 396,3 | 396,3 | 396,3 |
| Vietinės rinkliavos lėšos **SB(VR)** | 0,0 | 0,0 | 0,0 | 0,0 |
| Gautinos lėšos iš kitų savivaldybių atsiskaitymui už atvykusius mokinius **SB(MK)** | 0,0 | 0,0 | 0,0 | 0,0 |
| Paskolos lėšos **SB(P)** | 0,0 | 0,0 | 0,0 | 0,0 |
| Savivaldybės privatizavimo fondo lėšos **PF** | 0,0 | 0,0 | 0,0 | 0,0 |
| **KITI ŠALTINIAI, IŠ VISO:** | **24,477** | **17,63** | **1,0** | **1,0** |
| Europos Sąjungos paramos lėšos **ES** | 23,477 | 16,63 | 0,0 | 0,0 |
| Kelių priežiūros ir plėtros programos lėšos **KPP** | 0,0 | 0,0 | 0,0 | 0,0 |
| Klaipėdos valstybinio jūrų uosto direkcijos lėšos **KVJUD** | 0,0 | 0,0 | 0,0 | 0,0 |
| Valstybės biudžeto lėšos **LRVB** | 0,0 | 0,0 | 0,0 | 0,0 |
| Privalomojo sveikatos draudimo fondo lėšos **PSDF** | 0,0 | 0,0 | 0,0 | 0,0 |
| Kiti finansavimo šaltiniai **Kt** | 1,0 | 1,0 | 1,0 | 1,0 |
|  | **1188,48** | **1160,83** | **1156,0** | **1156,0** |

Direktorė Rasa Žemgulienė

Dokumentų koordinavimo specialistė, Inga Astrauskaitė

atsakinga už veiklos plano parengimą